קורס מפקדי פלוגות ומפקדי גדודים

המרכז להכשרת פיקוד קרבי הוא מרכז הכשרות צבאי בזרוע היבשה המאגד בתוכו מספר קורסים להכשרת חניכים לתפקידי המ"פ והמג"ד ביבשה. ייעודו של הקורס הוא הכשרת מפקד הפלוגה או הגדוד לפיקוד על צק"פ (צוות-קרב פלוגתי) או צק"ג (צוות-קרב גדודי), בלחימה, באמצעות פיתוח יכולותיו הפיקודיות.

המלפ"ק (המרכז להכשרת פיקוד קרבי) כפוף לפיקוד ההכשרות והאימונים ובסיס הקבע שלו נמצא במחנה עמנואל (בסיס ג'וליס).

מפקד המלפ"ק הוא קצין בדרגת תא"ל, נכון להיום מפקד המלפ"ק הוא תא"ל אודי צור.

מרבית המדריכים בקורסים השונים (מפקדי הצוותים) הם קצינים בדרגת אל"ם, הממלאים תפקיד מפקד חטיבה(מח"ט) במקביל לתפקידם כמפקדי צוותים (מנמ"ש).

== מבנה הקורס ==
במלפ"ק מתקיימות ההכשרות הבאות:

קורס מ"פים – הקורס המרכזי במלפ"ק, מתקיים 3 פעמים בשנה ונמשך כשלושה וחצי חודשים. לקורס מתקבלים חניכים המיועדים לתפקידי מ"פ בסדיר ובמילואים מיחידות היבשה השונות, מיחידות מתמרנות וכן יחידות סיוע קרבי ומנהלתי (שריון, חי"ר, הנדסה, תותחנים, איסוף קרבי, לוגיסטיקה, הגנת גבולות). הקורס מסמיך והשלמתו היא תנאי לכניסה לתפקיד. ייעוד הקורס הוא להכשיר את החניך לפיקוד על צק"פ (צוות קרב פלוגתי) בלחימה ולכך מוכוונים תוכני הקורס. 

הקורס מחולק לפרק עיוני הכולל לימודי תו"ל ומנהיגות ולפרק מעשי (סדרת השטח) בו מתרגלים החניכים ומתנסים בפיקוד על צק"פ במתארים שונים.

בסיום הקורס מוענקת לחניכים סיכת מפקד פלוגה המורכבת מחרב המסמלת את הלחימה ומלהבה המסמלת את הלמידה.

והמדריכים בקורס (מפקדי הצוותים) הם קצינים בדרגת אל"ם או סא"ל, הממלאים תפקיד מפקד חטיבת מילואים (מח"ט) או בוגרי תפקיד מפקד גדוד (מג"ד). קורס מ"פים בן ארי – קורס המקביל בתכניו באופן מוחלט לקורס המ"פים. מיועד לחניכי מילואים בלבד וההבדל העיקרי בינו לבין קורס מ"פים הרגיל הוא במשך הקורס. הקורס מיועד לחניכי מילואים בלבד, מתקיים פעמיים בשנה ונמשך כחצי שנה  (ברוטו) אך בפועל בכל שבוע מתקיים רק 2-3 ימים. מתכונת זו נועדה לאפשר ביצוע קורס לחניכי מילואים תוך המשך התנהלות בחיים הפרטיים.

בסיום הקורס מוענקת לחניכים סיכת מפקד פלוגה המורכבת מחרב המסמלת את הלחימה ומלהבה המסמלת את הלמידה.

במהלך הקורס עוברים החניכים השתלמויות בתחומי החילות השונים, לימודי טקטיקה ואמנות המלחמה, ומקבלים הרצאות מפי קצינים בכירים בנושאים שונים. הצורך להתמקד ואילוצי הזמן גורמים לכך שעיקר הקורס מתמקד בהכנה למלחמה ומיעוטו בשגרה, הכשרה ואימונים. המגמות משלימות זו את זו במהלך התרגילים (התרגילים הפלוגתיים של צוותי קורס מ"פים משתלבים בתרגילים הגדודיים של צוותי קורס מג"דים). בנוסף להשתלמויות התאורטיות, הקורס כולל כחלק מההכשרה חודש של אימונים בשטח בצאלים וברמת הגולן.

קורס מג"דים (סדיר) – קורס המתקיים פעם בשנה ונמשך כחמישה שבועות. מיועד לקצינים בסדיר המיועדים להיכנס לתפקידי מג"ד ביבשה ומהווה שלב המשך להכשרה בבית הספר למלחמה (פו"ם). בסיום הקורס מוענקת לחניכים סיכת מפקד גדוד המורכבת מחרב המסמלת את הלחימה, מלהבה המסמלת את הלמידה וכוכב המסמל את המגן דוד.

===האקדמיה למג"דים במילואים===
קורס מג"דים המיועד לחניכי מילואים המיועדים להיכנס לתפקידי מג"ד. הקורס נוסד בשנת 2021 בהובלת קציני מילואים ומבנה הקורס נוצר באופן המאפשר לקצינים המיועדים לתפקיד מג"ד לעבור הכשרה באופן סדור וממושך ללא 'ניתוק' מהחיים האישיים ומעולם העבודה למשך 3-4 חודשים. הקורס מיועד להכשיר את החניכים לפקד על צק"ג (צוות קרב גדודי) בלחימה ובהתאמה לכך תוכני הקורס עוסקים בעיקר בעולם המוכנות לפיקוד בלחימה ובנוסף מתכני מנהיגות ותכני ניהול ושגרה. משך הקורס הוא כשנתיים ומתכונת הלימודים היא שני ימי לימוד מדי חודש. מעבר להכשרה העיונית, במהלך סדרת השטח בקורס מתנסים כלל חניכי הקורס בפיקוד על צק"ג (צוות קרב גדודי). בסיום הקורס מוענקת לחניכים סיכת מפקד גדוד המורכבת מחרב המסמלת מגן דוד.

קורסי הכשרה בינלאומיים - במרכז להכשרת פיקוד קרבי מתקיימות באופן שאינו קבוע הכשרות מפקדים בדרגים שונים לחניכים מצבאות זרים. קורסים אלו נקבעים בתוכנית העבודה ובתיאום בין צבאות ובעת הצורך נבנה סגל ייעודי להכשרות אלו.

==== סמלי קורסים ====
<gallery widths="200" heights="200" perrow="4">
קובץ:קורס מ"פ.jpg|סמל קורס מ"פים
קובץ:קורס מג"דים.jpg|סמל קורס מג"דים
קובץ:האקדמיה.jpg|סמל האקדמיה למג"דים
קובץ:מג"דים בינל.jpg|סמל קורס בינ"ל
</gallery>

== מפקדי הקורס ==

מפקד הקורס הוא בדרגת תא"ל, במקביל לתפקיד נוסף אותו הוא ממלא (מפקד עוצבה בדרך כלל).
{| class="wikitable"
!שם
!תקופת כהונה
!הערות
|-
|חיים לסקוב
|1949
|לימים הרמטכ"ל ה-5
|-
|יצחק רבין
|נובמבר 1949−
|לימים הרמטכ"ל ה-7
|-
|חיים בר-לב
|1951−
|לימים הרמטכ"ל ה-8
|-[1982 אוקטובר - דצמבר] אל"ם איתן קינן משמש כמפקד הקורס מ"פיים רב חיילי 

|אבי מזרחי
|
|לימים מפקד פיקוד המרכז, מפקד זרוע היבשה וראש אט"ל
|-
|מאיר כליפי
|1999–2001
|לימים המזכיר הצבאי של ראש הממשלה וסגן מפקד זרוע היבשה
|-
|ישי בר
|יוני 2001−
|לימים נשיא בית הדין הצבאי לערעורים ומפקד הגיס המטכ"לי
|-
|צבי גנדלמן
|2001–2003
|
|-
|יואב הר אבן
|
|לימים ראש אמ"ץ
|-
|אבי אשכנזי
|
|
|-
|אייל זמיר
|
|לימים סגן הרמטכ"ל
|-
|משה תמיר
|ינואר−יוני 2009
|
|-
|אבי אשכנזי
|יוני 2009–2010
|מפקד הקורס בשנית
|-
|תמיר היימן
|2010–2011
|לימים ראש אמ"ן
|-
|מוטי ברוך
|2011–2012
|לימים מפקד הגיס המטכ"לי
|-
|איתי וירוב
|ינואר 2012−ספטמבר 2012
|לימים מפקד המכללות הצבאיות
|-
|אמיר אבולעפיה
|ספטמבר 2012−ספטמבר 2013
|לימים ראש אג"ת
|-
|יוסי בכר
|ספטמבר 2013−ספטמבר 2014
|לימים מפקד הגיס המטכ"לי
|-
|יואל סטריק
|ספטמבר 2014−מרץ 2015
|לימים מפקד פיקוד הצפון ומפקד זרוע היבשה
|-
|אורן אבמן
|מרץ 2015−יוני 2016
|
|-
|עודד בסיוק
|יוני 2016−יוני 2017
|לימים ראש אג"ם
|-
|אבי גיל
|יוני 2017–2018
|לימים המזכיר הצבאי של ראש הממשלה
|-
|נדב לוטן
|2018–2019
|
|-
|דוד זיני
|2019–2020
|לימים מפקד הגיס המטכ"לי
|-
|גל שוחמי
|2020−2021
|
|-
|אודי צור
|2021
| מפקד המרכז להכשרת פיקוד קרבי
|-
|}
ב-17 ביולי 2023 הוחלט על מינויו של אמיר פרחי למפקד הבא של קורס מפקדי פלוגות ומפקדי גדודים בדרגת תא"ל.

== קישורים חיצוניים ==
* .
* שחר הלווינג, [https://web.archive.org/web/20100215184829/http://mazi.idf.il/5772-8123-he/igf.aspx הקורס לאמנויות לחימה], ביטאון ביבשה, גיליון 10, יוני 2009, באתר זרוע היבשה (מאורכב).
* .
* .

== הערות שוליים ==

*
קטגוריה:קורסים בצה"ל
קטגוריה:זרוע היבשה